માનવમિત્ર,કેશોદ:કેશોદનાં પંચાળાનાં સ્વામી મંદિરનાં પૂજારી સ્વામી કેશોદનાં એક હરિભક્તની યુવાન પુત્રીને ભગાડી ગયાની ફરિયાદ કરતાં ચકચાર મચી ગઈ છે. સ્વામી 10 દિવસ પહેલાં હરિદ્વાર જવાનું કહીને જબલપુરની ટ્રેનમાં બેઠા હતા. જ્યારે યુવતી બે દિવસ પહેલાં ગુમ થઇ છે. યુવતીનાં ભાઇએ પોલીસમાં અરજી આપી છે. પંચાળા ગામે સ્વામીનારાયણ મંદિરનાં ટ્રસ્ટી ઘનશ્યામચરણદાસજીએ જણાવ્યું હતું કે, મંદિરનાં પૂજારી સાધુ કેશવજીવનદાસજી સ્વામી (પૂર્વાશ્રમનું નામ સુરેશ મનસુખભાઇ વઘાસીયા) ગત તા. 9 નાં રોજ હરિદ્વાર જવાનું કહીને જબલપુર એક્સપ્રેસમાં બેસીને રવાના થયા હતા.